Prema izvješćima vojske Sjedinjenih Država, broj poginulih američkih vojnika u Iraku premašio dvije tisuće petsto. Oko dvije tisuće od tog broja poginulo je od neprijateljske vatre. Prema priopćenju Pentagona, dodatnih 18 tisuća pripadnika oružanih snaga je ranjeno od početka invazije na Irak 2003. godine. Reagirajući na novo izvješće o broju američkih žrtava, glasnogovornik Bijele kuće Tony Snow je izjavio da predsjednik Bush osjeća bol obitelji koje su izgubile svoje bližnje u Iraku. Tony Snow je dodao kako predsjednik Bush smatra da poginuli američki vojnici u Iraku nisu umrli uzalud.